
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ


	Bucureşti,
	12.03.2013
	Bucureşti,
	12.03.2013

	Nr.
	26/328/2011
	Nr.
	Nr.32/218/2011


R A P O R T  S U P L I M E N T A R  C O M U N
asupra propunerii legislative privind transformarea cazărmilor dezafectate din administrarea Ministerului Apărării Naţionale în administrarea consiliilor locale, în scopul transformării acestora în obiective de utilitate publică, cu caracter social

În conformitate cu prevederile art.70 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională, au fost sesizate cu adresa nr. PL-x 434 din 20 iunie 2011, în vederea unei noi examinări şi depunerea unui nou raport, asupra propunerii legislative privind transformarea cazărmilor dezafectate din administrarea Ministerului Apărării Naţionale în administrarea consiliilor locale, în scopul transformării acestora în obiective de utilitate publică, cu caracter social, înregistrat cu nr.26/328/22.06.2011, respectiv 32/218/21.06.2011.

Potrivit prevederilor art. 75 alin. (1) şi (3) din Constituţia României, republicată Camera Deputaţilor este  Cameră decizională.
La întocmirea prezentului raport suplimentar comun Comisiile au avut în vedere:

· avizul favorabil al Consiliului Legislativ (nr.223/03.03.2011);

· avizul favorabil al Comisiei juridice, de disciplină şi imunităţi (nr.Pl-x 434/28.06.2011);

· avizul favorabil al Comisiei pentru buget, finanţe şi bănci (nr.22/301/15.09.2011).

Propunerea legislativă a fost respinsă de Senat, în şedinţa din 14 iunie 2011.

Propunerea legislativă are ca obiect de reglementare transmiterea cazărmilor dezafectate din administrarea Ministerului Apărării Naţionale în administrarea consiliilor judeţene şi a consiliilor locale, în scopul transformării acestora în obiective de utilitate publică, cu caracter social.

În conformitate cu prevederile art. 61 şi 63 din Regulamentul Camerei Deputaţilor, republicat, Comisiile sesizate au examinat iniţiativa legislativă în şedinţe separate.


Comisia pentru apărare, ordine publică şi siguranţă naţională a examinat propunerea legislativă în şedinţa din 19 iunie 2012. La lucrările Comisiei au fost prezenţi 22 de deputaţi din totalul de 23 de membri ai comisiei.

Comisia pentru administraţie publică, amenajarea teritoriului şi echilibru ecologic a examinat propunerea legislativă în şedinţa din 12 martie 2013. La lucrările comisiei au fost prezenţi 29 deputaţi, din totalul de 32 de membri ai comisiei.
La dezbaterile care au avut loc în şedinţa Comisiei pentru administraţie din 12 martie 2013 au participat, în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Ministerului Finanţelor Publice, doamna Popescu Maria, şef serviciu; din partea Ministerului Apărării Naţionale, domnii: Vasile Costea, Secretar de Stat şi Gheorghe Nistor, şef direcţie.
În urma examinării intervenţiei legislative şi a opiniilor exprimate de către membrii Comisiilor, s-a hotărât, unanimitate de voturi, să se supună plenului Camerei Deputaţilor, menţinerea raportului iniţial de respingere a propunerii legislative privind transformarea cazărmilor dezafectate din administrarea Ministerului Apărării Naţionale în administrarea consiliilor locale, în scopul transformării acestora în obiective de utilitate publică, cu caracter social, deoarece: 
Potrivit prevederilor Legii nr. 346/2006 privind organizarea şi funcţionarea Ministerului Apărării Naţionale, această instituţie administrează bunurile din domeniul public sau privat ale statului, aflate în patrimoniul său, putând să le concesioneze, închirieze ori să le valorifice, în funcţie de regimul lor juridic, în condiţiile legislaţiei în vigoare.

Conform art.9 alin. (1) din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare, trecerea unui bun din domeniul public al statului în domeniul public al unei unităţi administrativ-teritoriale se face la cererea consiliului judeţean, respectiv Consiliul general al Municipiului Bucureşti sau a consiliului local, după caz, prin hotărâre a Guvernului.

În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
	PREŞEDINTE,

	Marin ALMĂJANU
	Ion MOCIOALCĂ

	
	

	SECRETAR,
	SECRETAR,

	Ion-Marcel CIOLACU 
	Gheorghe EMACU


Consilier parlamentar,                                                                                                   Şef serviciu,
 Alina Tănase                                                                                                                Daria Cotoc                                                                                                                                         
1
PAGE  
1/2
1

[image: image2.png]